Man sny broer op ná huis-amok | Maroela Media
ŉ 39-jarige man van Spanje het Maandag skuld erken dat hy sy jonger broer met ‘n hamer doodgeslaan, sy liggaam opgesny en die oorskot in ‘n vrieskas gesit het. Dié daad het glo gevolg nadat die twee ‘n jaar lank saamgewoon het, waartydens die vonke gereeld gespat het.
Die man van die bekende toeristeoord Palma de Majorca op die Balearic-eilande, is in hegtenis geneem nadat hy homself aan die polisie oorgegee en ŉ beëdigde verklaring afgelê het.
“Polisiebeamptes het die man tot by sy huis vergesel en sy broer se oorskot in twee vrieskaste aangetref,” het die plaaslike polisie in ŉ verklaring gesê.
Volgens die polisie kan die man nie onthou hoe lank gelede die moord plaasgevind het nie.
“Die man het aan die polisie gesê sy 32-jarige broer het ŉ jaar gelede by hom ingetrek. Hulle het glo gereeld baklei. In die laaste bakleiery het die jonger broer ŉ hamer gegryp waarmee hy sy ouer broer na bewering glo wou aanval. Sy ouer broer het die hamer by hom afgeneem en hom herhaaldelik teen sy kop geslaan tot hy dood is,” het die polisie bygevoeg.
Die man mag nog nie geïdentifiseer word nie.
Tienermeisie tydens betoging doodgeskiet
Sjoe!!! En ek het altyd gedink bloed is dikker as water…